CELEX: 62021TN0727
Language: sl
Date: 2021-11-09 00:00:00
Title: Zadeva T-727/21: Tožba, vložena 9. novembra 2021 – TO/EASO

10.1.2022   
            
            
               SL
            
            
               Uradni list Evropske unije
            
            
               C 11/37
            
         
      Tožba, vložena 9. novembra 2021 – TO/EASO
      (Zadeva T-727/21)
      (2022/C 11/52)
      Jezik postopka: francoščina
      
         Stranki
      
      
         Tožeča stranka: TO (zastopnik: É. Boigelot, odvetnik)
      
         Tožena stranka: Evropski azilni podporni urad (EASO)
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  odločbo, ki je začela veljati 1. januarja 2021 in ki naj bi bila sprejeta 18. decembra 2020, tožeča stranka pa naj bi se z njo seznanila 4. januarja 2021 prek povezave [zaupno] (1), ki jo je sprejel [zaupno], razglasi za nično v delu, v katerem v tej odločbi veljavnost rezervnega seznama, ki se nanaša na naslednje referenčne oznake [zaupno], in je bil veljaven do 31. decembra 2020, ni bila podaljšana za prvo dodatno leto, torej do 31. decembra 2021;
               
            
                  —
               
               
                  ponovne odpre in v skladu s tem podaljša veljavnost rezervnega seznama, kot 44 drugih podaljšanih seznamov, na katere se nanaša izpodbijana odločba, za eno leto od dneva njegovega ponovnega odprtja in posledično tožečo stranko imenuje v višji plačilni razred AST 3;
               
            
                  —
               
               
                  toženi stranki naloži, naj tožeči stranki plača odškodnino za kritje njene premoženjske in nepremoženjske škode, ki ustreza:
                  
                              —
                           
                           
                              razliki med plačo, ki se prejema za sedanji plačilni razred AST 1, stopnja 3 in plačo, določeno za plačilni razred AST 3, stopnja 1, izračunani za obdobje petih let, od dneva, ki vpliva na položaj, to je 1. januar 2021, ob upoštevanju izgube priložnosti, ocenjene na 75 %;
                           
                        
                              —
                           
                           
                              razliki v pokojninskih pravicah med tistimi, ki se priznajo za sedanji plačilni razred AST 1, stopnja 3 in tistimi, ki se priznajo za plačilni razred AST 3, stopnja 1, izračunanih za isto obdobje petih let, od dneva, ki vpliva na položaj, to je 1. januar 2021, ob upoštevanju izgube priložnosti, ocenjene na 75 %;
                           
                        
                              —
                           
                           
                              znesku 7 500 EUR za povzročeno nepremoženjsko škodo;
                           
                        
                              —
                           
                           
                              začasnemu znesku 1,00 EUR za izgubo zdravstvenega zavarovanja;
                           
                        
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: kršitev zaupanja in legitimnih pričakovanj tožeče stranke in neobstoj obrazložitve izpodbijane odločbe.
               
            
                  2.
               
               
                  Drugi tožbeni razlog: kršitev načela prepovedi diskriminacije, člena 1d(1) Kadrovskih predpisov za uradnike Evropske unije (v nadaljevanju: Kadrovski predpisi) ter členov 27 in 29(1), tretji in četrti pododstavek, Kadrovskih predpisov.
               
            
                  3.
               
               
                  Tretji tožbeni razlog: kršitev člena 12a Kadrovskih predpisov, načela dobrega upravljanja, dolžnosti skrbnega ravnanja, prekoračitev in zloraba pooblastil.
               
            
                  4.
               
               
                  Četrti tožbeni razlog: kršitev načela sorazmernosti.
               
            
         (1)  Prikriti zaupni podatki.